LT
2022 5 23
Europos Sąjungos oficialusis leidinys
C 207/27
2022 m. kovo 30 d.
Bendrojo Teismo sprendimas byloje Air France-KLM / Komisija (Byla T-337/17) (1) (Konkurencija – Karteliai – Krovininio oro transporto rinka – Sprendimas, kuriuo konstatuojamas SESV 101 straipsnio, EEE susitarimo 53 straipsnio, taip pat Bendrijos ir Šveicarijos susitarimo dėl oro transporto 8 straipsnio pažeidimas – Krovinių vežimo oro transportu paslaugų kainos elementų derinimas (papildomi mokesčiai už kurą ir saugumą, komisiniai už šiuos papildomus mokesčius) – Keitimasis informacija – Komisijos teritorinė kompetencija – Vienas ir tęstinis pažeidimas – Neteisėto elgesio priskyrimas – Atleidimo nuo baudų suteikimo sąlygos – Vienodas požiūris – Pareiga motyvuoti – Baudos dydis – Pardavimų vertė – Pažeidimo sunkumas – Dalyvavimo darant pažeidimą trukmė – Atsakomybę lengvinančios aplinkybės – Valdžios institucijų vykdomas antikonkurencinio elgesio skatinimas – Proporcingumas – Neribota jurisdikcija) (2022/C 207/35) Proceso kalba: prancūzų Šalys Ieškovė: Air France-KLM (Paryžius, Prancūzija), atstovaujama advokatų A. Wachsmann, A. de La Cotardière ir A.-E. Herrada
Atsakovė: Europos Komisija, atstovaujama A. Dawes ir C. Giolito, padedamų advokatės N. Coutrelis
Dalykas SESV 263 straipsniu grindžiamas prašymas panaikinti 2017 m. kovo 17 d.
Komisijos sprendimą C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį, taip pat Europos Bendrijos ir Šveicarijos Konfederacijos susitarimo dėl oro transporto 8 straipsnį (AT.39258 – Oro kroviniai), kiek jis susijęs su ieškove, o nepatenkinus šio reikalavimo, iš dalies panaikinti tą sprendimą ir sumažinti ieškovei skirtų baudų dydį.
Rezoliucinė dalis 1.
Atmesti ieškinį.
2.
Europos Komisija padengia trečdalį savo bylinėjimosi išlaidų.
3.
Air France-KLM padengia savo bylinėjimosi išlaidas ir du trečdalius Komisijos bylinėjimosi išlaidų.
(1)
OL C 256, 2017 8 7.